England, First Published 12, Jun 2019, 10:14 AM IST
ஐசிசி தொடர்கள் என்றாலே அடித்து நொறுக்குபவர் தவான். ஆஸ்திரேலியாவுக்கு எதிரான போட்டியில் கம்மின்ஸின் பவுன்ஸரில் தவானுக்கு கையில் அடிபட்டது. உடனடியாக சிகிச்சை அளிக்கப்பட்டது. ஆனால் தொடர்ந்து பேட்டிங் ஆடிய தவான், அபாரமாக ஆடி சதமடித்தார். ஆனால் இரண்டாவது இன்னிங்ஸில் ஃபீல்டிங் செய்யவில்லை. தவானின் கையை பரிசோதித்ததில் கட்டை விரலில் சிறிய அளவிலான எலும்பு முறிவு ஏற்பட்டிருப்பது தெரியவந்தது.
தவான் ஆடாததால் தொடக்க வீரராக ரோஹித்துடன் ராகுல் களமிறக்கப்படுவார். தவானுக்கு பதிலாக யார் சேர்க்கப்படுவார் என்ற எதிர்பார்ப்பு எகிறியுள்ளது. உலக கோப்பை அணியில் இடம்பெறுவார்கள் என்று ஏற்கனவே எதிர்பார்க்கப்பட்ட ரிஷப் பண்ட் மற்றும் ராயுடு ஆகிய இருவரின் பெயர்களும் அடிபடுகின்றன. பல முன்னாள் வீரர்களும் இந்த விஷயத்தில் அவரவர் கருத்தை தெரிவித்துவருகின்றனர்.
ரிஷப் பண்ட்டைத்தான் சேர்க்க வேண்டும் என முன்னாள் ஜாம்பவான் கவாஸ்கர் வலியுறுத்தியுள்ளார். ராயுடுவைத்தான் சேர்க்க வேண்டும் என காம்பீர் கூறுகிறார். ஐபிஎல்லில் இருந்தே ரிஷப் பண்ட் செம ஃபார்மில் இருக்கிறார். தன்னை ஆரம்பத்திலேயே உலக கோப்பை அணியில் எடுத்திருக்க வேண்டும் என்பதை நிரூபிப்பதற்காகவே அவர் கண்டிப்பாக சிறப்பாக ஆடுவார் என்று கவாஸ்கர் தெரிவித்துள்ளார். ஒருநாள் போட்டிகளில் 45 சராசரி வைத்திருக்கும் ராயுடு, உலக கோப்பை அணியில் இடம்பெறாதது பெரிய ஏமாற்றமே. எனவே அவரைத்தான் அணியில் எடுக்க வேண்டும் என காம்பீர் கருத்து தெரிவித்துள்ளார்.
Last Updated 12, Jun 2019, 10:14 AM IST
gavaskar backs rayudu